د افغانی سرې میاشتې د ختیځ زون رئیس د یو پلاوی په ملتیا د سیاسنګ دوستانه محله لیدنه وکړه. نن پنجشنبه د روان سپوږمیز کال د ذوالقعدې میاشتې په ۸مه نېټه د افغانی سرې میاشتې د ختیځ زون رئیس مولوی قمرګل نصرت د ننګرهار نمایندګۍ رئیس میا نجم الدین هلال، د اتریش سره صلیب استازی بسام قاشقو، د اتریش پروژې مسؤل فیروز ټنی، په مرکزی دفتر کې د ټولنیز روانی ملاتړ مسؤل عبدالحق حماد، په ننګرهار کې د سرې میاشتې ګرځنده روغتیایی ټیمونو او مرکزونو د ټولنیز روانی ملاتړ او مشاورینو مسؤل تمیم درویش په ملتیا د ننګرهار ولایت سره رود ولسوالۍ اړوند سیاسنګ کې د سرې میاشتې د ماشومانو د روانی ملاتړ او دوستانه محل څخه لیدنه وکړه. په یاده لیدنه کې د دوستانه محل له زده کوونکو ماشومانو، استاذانو او روزونکو او د کلی له سپین ږیرو او مشرانو سره په جلا ډول ناستې تر سره شوې او د هغوی غوښتنې او نظرونه واورېدل شول او د حل په موخه ډاډ ور کړل شو. ددې ترڅنګ زده کوونکو ته د کتابونو بکسې او نور د قرطاسیې اړوند لوازم ووېشل شول. د ننګرهار نمایندګۍ خپرونو مدیر